Brandslagoffer Sean: R3 miljoen benodig vir behandeling | Maroela Media
Sean Smith voordat hy gebrand het. Foto: Verskaf
Sean is tans in 'n stabiele toestand in die waakeenheid van die Dr. George Mukari-staatshospitaal in Ga-Rankuwa. Daar is egter nie 'n brandsorgeenheid nie en sy ondersteuners poog nou in alle erns om geld in te samel vir behandeling in 'n private hospitaal in Johannesburg.
Volgens Anneri du Plooy, direkteur van die Hero Burn Foundation, 'n nie-winsgewende organisasie wat ondersteuning bied en omsien na brandslagoffers en hul gesinne, is die hospitaal in Johannesburg een van die beste hospitale met 'n brandsorgeenheid in die land.
"Daar lê nog 'n lang pad van herstel voor vir Sean. As hy uit die brandsorgeenheid ontslaan word, sal hy nog sowat twee weke in die waakeenheid moet deurbring, waarna rehabilitasie gaan volg."
Du Plooy het gesê 'n deposito van R800 000 word benodig vir sowat ses weke se behandeling in die brandwaakeenheid. Dit sluit nie alle onkoste in nie. Du Plooy het gesê nagenoeg R3 miljoen is na beraming nodig vir sy behandeling.
Sean, 'n leerder en inwoner van Theresapark in die noorde van Pretoria, is verlede Maandagmiddag na die Unitas-hospitaal in Centurion geneem nadat sy hemp aan sy lyf aan die brand geslaan het in 'n fratsongeluk met petrol.
Hy is sedertdien daar behandel aangesien toegeruste staatshospitale nie plek vir hom gehad het nie. Unitas-hospitaal het onderneem om Sean se mediese koste daar te dek totdat hy sterk genoeg was om na 'n staatshospitaal oorgeplaas te word. Sy ma, Mé-Lissa Smith, is 'n enkelma met vier kinders en het nie 'n mediese fonds nie.
Hy is Vrydagmiddag onder beheerde toestande na die Dr. George Mukari-hospitaal oorgeplaas. Hy word in afsondering in die waakeenheid behandel. Hy word onder verdowing gehou en is aan 'n asemhalingsmasjien gekoppel.
Die Hero Burn Foundation help Sean se geliefdes en ondersteuners om geld in te samel. Skakel 082 902 1133 of klik hier vir hul bankbesonderhede. Gebruik "Sean" as verwysing.
[Foto's] Twee passasierstreine bots
#FeesMustFall: Wits-studente hoor oor borgtog
My gebede is dat mense hulle Harte sal oop maak vir hier die jong seun.Here my gebede in die middag is dat U in mense geharte sal werk .Here ons vra n deur break
Hoe op aarde kan staatshospitale "nie plek hê nie"! Hy is in elk geval beter af waar hy nou is…was Pippie nie by Garden City behandel nie?
Kan die medisie nie hulle koerse 'n bietjie verlaag nie? Ek is sekker dit sal baie help. Hoekom maksimum wins op een pasiënt maak?
Was Pippie nie by Garden City Hospitaal nie?
R3mil om 'n lewe te red?! Dis 'n skande dat ons soveel moet betaal vir gesondheid en dis nog erger dat mense doodgaan omdat hulle nie sulke geld het of kan insamel nie. Ons land is 'n gemors! Ek het self geld geskenk. Ek kry die kind bitter jammer en hoop van harte dat hy die finansiele hulp sal kry wat nodig is om hom nou en vorentoe te help. :(